Foilsiú teachtaireachta maidir le leasú caighdeánach a fhormheas ar shonraíocht táirge le haghaidh ainm in earnáil an fhíona, dá dtagraítear in Airteagal 17(2) agus Airteagal (3) de Rialachán Tarmligthe (AE) 2019/33 ón gCoimisiún

(2022/C 246/07)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG LEASÚ AN DOICIMÉID AONAIR

“Coteaux du Loir”

PDO-FR-A0299-AM01

Dáta na cumarsáide: 1 Aibreán 2022

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Cód Geografach Oifigiúil

Rinneadh na bardais a chuimsítear sa limistéar geografach agus sa limistéar atá díreach in aice láimhe a thabhairt cothrom le dáta i gcomhréir leis an gCód Geografach Oifigiúil.

Níor athraíodh teorainneacha an limistéir.

Leasaíodh pointe 6 agus pointe 9 den doiciméad aonair.

2. Limistéar dáileachta críochaithe

Dáta an chomhairliúcháin scríofa a cuireadh i gcrích an 15 Nollaig 2021, cuireadh le liosta na gcruinnithe den choiste náisiúnta ábhartha é, ar coiste é a d’fhormheas na limistéir dháileachta chríochaithe.

Is é is cuspóir leis an leasú seo an dáta ar a d’fhormheas an t-údarás náisiúnta na hathruithe ar an limistéar dáileachta críochnaithe laistigh den limistéar geografach táirgthe a chur leis. Déantar dáileachtaí a chríochú, trí na dáileachtaí laistigh den limistéar geografach táirgthe a shainaithint, ar dáileachtaí iad atá oiriúnach chun an táirge a tháirgeadh ar táirge é a chumhdaítear leis an sonrúchán tionscnaimh.

Ní dhéanfaidh na leasuithe seo difear don doiciméad aonair.

3. Scaipeadh idir trádstórais údaraithe

Scriosadh Pointe IX(5)(b) de Chaibidil 1 a bhaineann leis an dáta ónar féidir na fíonta a scaipeadh idir trádstórais údaraithe.

Ní cheanglaítear leis an leasú seo aon athrú a dhéanamh ar an doiciméad aonair.

4. Tagairt don chomhlacht cigireachta

Cuireadh foclaíocht úr ar an tagairt don chomhlacht cigireachta lena ailíniú leis an bhfoclaíocht a úsáidtear i sonraíochtaí táirge eile. Is leasú eagarthóireachta amháin é sin.

Ní cheanglaítear leis an leasú seo aon athrú a dhéanamh ar an doiciméad aonair.

DOICIMÉAD AONAIR

1. Ainm(neacha)

Coteaux du Loir

2. Cineál táisc gheografaigh

STFC – Sonrúchán tionscnaimh faoi chosaint

3. Catagóirí táirgí fíniúna

1. Fíon

4. Tuairisc ar an bhfíon (ar na fíonta)

1. Fíonta rosé

TUAIRISC ACHOMAIR I SCRÍBHINN

Bíonn neart alcóil nádúrtha íosta de 9,5 % de réir toirte sna fíonta rosé.

Bíonn cion siúcra choipthigh (glúcós + fruchtós) de bhreis ar 12 g/l sna fíonta rosé agus dá bhrí sin bíonn neart alcóil nádúrtha íosta de 12,5 % de réir toirte iontu.

Tar éis a bpacáistithe, comhlíonann na fíonta na caighdeáin anailíseacha seo a leanas: Bíonn cion siúcra choipthigh (glúcós agus fruchtós) nach mó ná 8 ngram in aghaidh an lítir sna fíonta rosé tirime.

— Ní bhíonn an aigéadacht iomlán, arna sloinneadh i ngraim d’aigéad tartarach in aghaidh an lítir, níos mó ná 2 ghram in aghaidh an lítir níos lú ná an cion siúcra.

— Bíonn an aigéadacht luaineach níos lú ná nó cothrom le: - 12,2 mhilleachoibhéis in aghaidh an lítir go dtí an 31 Nollaig sa bhliain tar éis na bliana buainte; - 15,3 mhilleachoibhéis in aghaidh an lítir go dtí an 31 Nollaig sa bhliain dár gcionn.

Tar éis an tsaibhrithe, níor cheart neart alcóil iomlán na bhfíonta de réir toirte a bheith níos mó ná 12,5 %.

Bíonn cion ainhidríde iomlán na bhfíonta geala agus rosé de réir mar a leagtar síos le reachtaíocht an Aontais.

Bíonn na fíonta rosé éadrom, friseáilte agus cumhracht fhíneálta acu. Bíonn dath éadrom orthu, agus beagán de bhándeirge an bhradáin iontu go minic. Bíonn blas mór orthu agus boladh piobarach i dtreis iontu go minic. Maidir le blas na bhfíonta, is suntasach a saintréithe éadroma agus fíneálta.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

2. Fíonta dearga

TUAIRISC ACHOMAIR I SCRÍBHINN

Bíonn neart alcóil nádúrtha íosta de 9,5 % de réir toirte sna fíonta dearga. Tar éis a bpacáistithe, comhlíonann na fíonta na caighdeáin anailíseacha seo a leanas:

— Bíonn cion siúcra choipthigh (glúcós agus fruchtós) nach mó ná 2 ghram in aghaidh an lítir sna fíonta dearga.

— Ní bhíonn an aigéadacht iomlán, arna sloinneadh i ngraim d’aigéad tartarach in aghaidh an lítir, níos mó ná 2 ghram in aghaidh an lítir níos lú ná an cion siúcra.

— Bíonn an aigéadacht luaineach níos lú ná nó cothrom le: - 12,2 mhilleachoibhéis in aghaidh an lítir go dtí an 31 Nollaig sa bhliain tar éis na bliana buainte; - 15,3 mhilleachoibhéis in aghaidh an lítir go dtí an 31 Nollaig sa bhliain dár gcionn.

Bíonn an coipeadh malalachtach curtha i gcrích le haghaidh na bhfíonta dearga agus bíonn a gcion aigéid mhalaigh níos lú ná 0,3 ghram in aghaidh an lítir nó cothrom leis.

Tar éis an tsaibhrithe, níor cheart neart alcóil iomlán na bhfíonta de réir toirte a bheith níos mó ná 12,5 %.

Bíonn an cion iomlán aigéid agus dé-ocsaíde sulfair le haghaidh fíonta dearga de réir mar a leagtar síos le reachtaíocht an Aontais.

Tá dath an rúibín ar na fíonta dearga mar aon le raon casta de dhea-bholaithe, agus na dea-bholaithe spíosracha i dtreis iontu de ghnáth ar dea-bholaithe iad atá bainteach le torthaí dearga an-aibí.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

3. Fíonta geala

TUAIRISC ACHOMAIR I SCRÍBHINN

Bíonn neart alcóil nádúrtha íosta de 10 % de réir toirte sna fíonta geala. Bíonn cion siúcra choipthigh (glúcós + fruchtós) nach mó ná 12 g/l sna fíonta geala agus rosé agus dá bhrí sin bíonn neart alcóil nádúrtha íosta de 12,5 % de réir toirte iontu.

Tar éis a bpacáistithe, comhlíonann na fíonta na caighdeáin anailíseacha seo a leanas:

Bíonn cion siúcra choipthigh (glúcós agus fruchtós) nach mó ná 8 ngram in aghaidh an lítir sna fíonta geala.

— Ní bhíonn an aigéadacht iomlán, arna sloinneadh i ngraim d’aigéad tartarach in aghaidh an lítir, níos mó ná 2 ghram in aghaidh an lítir níos lú ná an cion siúcra.

— Bíonn an aigéadacht luaineach níos lú ná nó cothrom le: - 12,2 mhilleachoibhéis in aghaidh an lítir go dtí an 31 Nollaig sa bhliain tar éis na bliana buainte; - 15,3 mhilleachoibhéis in aghaidh an lítir go dtí an 31 Nollaig sa bhliain dár gcionn.

Tar éis an tsaibhrithe, níor cheart neart alcóil iomlán na bhfíonta de réir toirte a bheith níos mó ná 12,5 %.

Bíonn cion ainhidríde iomlán na bhfíonta geala de réir mar a leagtar síos le reachtaíocht an Aontais.

Bíonn na fíonta geala tirim i gcoitinne agus sa chás sin ní mór an focal “sec” [tirim] a bheith le feiceáil ar an lipéadú. Is minic a bhíonn dea-bholaithe torthaíocha agus bláthacha acu agus iad óg agus is leis an tabhairt chun cineáil a léirítear a n-acmhainneacht. I gcás ina mbíonn siúcraí coiptheacha iontu, bíonn na fíonta níos casta i gcoitinne agus baineann acmhainneacht níos mó lena dtabhairt chun cineáil, próiseas atá in ann dul ar aghaidh ar feadh roinnt deacáidí. Sa chás sin, ní annamh a fhaightear blasanna níos bríomhara de thorthaí coimhthíocha nó blasanna níos boige de thorthaí triomaithe, blasanna a thagann chun cinn le himeacht ama go minic.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

5. Cleachtais maidir le fíonóireacht

5.1. Cleachtais fhíoneolaíocha shonracha

1. Cleachtais fíoneolaíochta shonracha

Toirmisctear an gualach fíoneolaíoch a úsáid agus fíonta rosé á dtáirgeadh, bíodh sé leis féin nó measctha in ullmhúcháin.

Ceadaítear teicnící laghdúcháin chun fíonta dearga a shaibhriú, agus tá an ráta uasta maidir le tiúchan páirteach socraithe ag 10 % i ndáil leis na toirteanna a úsáidtear. Tar éis an tsaibhrithe, níor cheart neart alcóil iomlán na bhfíonta de réir toirte a bheith níos mó ná 12,5 %. Toirmisctear gach cleachtas saibhriúcháin le haghaidh fíonta ag a bhfuil cion siúcra choipthigh (glúcós agus fruchtós) is mó ná 12 ghram in aghaidh an lítir. Leis na cleachtais fíonóireachta a ndéantar dá réir, ní mór rialacha an Aontais agus an Chóid Tuaithe agus Iascaireachta Muirí a chomhlíonadh mar aon leis na forálacha thuas.

2. An modh saothraithe — Córais oiliúna a) Dlús plandaithe: Is é 5 000 planda in aghaidh an heicteáir dlús plandála íosta na bhfíniúnacha, agus fad 2 mhéadar ar a mhéad idir na línte. Ní bhíonn an spásáil níos mó ná 1 mhéadar amháin idir plandaí sa líne chéanna. b) Rialacha prúnála le haghaidh cineálacha fíonchaor dubh — Forálacha ginearálta: Déantar na fíniúnacha a phrúnáil nuair a bhíonn 11 bhachlóg ar a mhéad ar an bplanda. Cineálacha Cot N, Gamay N, Grolleau N agus Pineau d’Aunis N (fíniúnacha atá níos sine ná 40 bliain d’aois nó níos óige) - Déantar na fíniúnacha a phrúnáil le modh na prúnála measctha agus bíonn trí bhachlóg ar a mhéad ag gach spor. Cineál Cabernet Franc N - Déantar na fíniúnacha a phrúnáil agus modh Guyot aonair á úsáid agus bíonn cána acu ar a bhfuil seacht mbachlóg ar a mhéad agus dhá spor acu ar a mbíonn dhá bhachlóg ar a mhéad. — Forálacha speisialta: Cineál Pineau d’Aunis N (fíniúnacha is sine ná 40 bliain d’aois) - Féadfar fíniúnacha a phrúnáil agus modh Guyot aonair á úsáid agus bíonn cána acu ar a bhfuil seacht mbachlóg ar a mhéad agus dhá spor acu ar a bhfuil dhá bhachlóg ar a mhéad. Cineál geal: Cineál Chenin B - Déantar na fíniúnacha a phrúnáil le modh na prúnála measctha, nuair a bhíonn 13 bhachlóg ar a mhéad ar an bplanda. Tá trí bhachlóg ar a mhéad ar gach spor.

5.2. Uastáirgeacht

1. 65 heictilítear in aghaidh an heicteáir

6. Limistéar geografach críochaithe

Déantar na fíonchaora a bhuain agus na fíonta a tháirgeadh, a fhorbairt agus a thabhairt chun cineáil sna bardais seo a leanas (bunaíodh an liosta ar bhonn Chód Geografach Oifigiúil 2021):

— Roinn Indre-et-Loire: Bueil-en-Touraine, Saint-Aubin-le-Dépeint, Saint-Christophe-sur-le-Nais, Saint-Paterne-Racan agus Villebourg;

— Roinn Sarthe: Beaumont-sur-Dême, Chahaignes, La Chartre-sur-le-Loir, Chenu, Dissay, Flée, Lhomme, Loir en Vallée (críoch bhardais tarmligthe Poncé-sur-le-Loir agus Ruillé-sur-Loir), Marçon, Montval-sur-Loir, Nogent-sur-Loir, Saint-Germain-d’Arcé agus Saint-Pierre-de-Chevillé.

7. Cineál/cineálacha fíniúna

Cabernet Franc N

Chenin B

Cot N – Malbec

Gamay N

Grolleau N

Pineau d’Aunis N

8. Tuairisc ar an nasc, ar na naisc

Tuairisc ar na tosca nádúrtha is ábhartha don nasc

Agus é lonnaithe ar theorainn thrí chúige, is iad sin, Touraine, Maine agus Anjou, thart ar 40 ciliméadar ó thuaidh de chathair Tours, síneann an limistéar geografach ar feadh 30 ciliméadar ar an dá thaobh de ghleann Loir agus ar na foghleannta a bhaineann leis. Ag an bpointe sin, gearrann an Loir agus a fo-aibhneacha isteach in ardchlár ag airde de 100 méadar a bheag nó a mhór agus gleannta doimhne atá 50 méadar ar doimhneacht á ngearradh amach acu. Tá aillte ar imeall na ngleannta sin, agus treoshuíomh anoir siar ag a bhformhór, agus treoshuíomh aduaidh ó dheas ag roinnt díobh. Tá na siléir gearrtha isteach idir 15 agus 20 méadar faoin talamh sna hailte, agus is faide ná 150 méadar cuid díobh.

Tá gleann Loir leathan agus tá tírdhreach oscailte ann dá bhrí sin ach tá na gleannta tánaisteacha níos cúinge agus níos dúnta. Cuimsítear 21 bhardas sa limistéar geografach, a bhfuil 16 díobh in oirdheisceart roinn Sarthe agus 5 díobh in iarthuaisceart roinn Indre-et-Loire.

Na dáileachtaí a críochaíodh go sonrach chun fíonchaora a tháirgeadh, tá a bhformhór lonnaithe ar fhánaí leicinn na gcnoc agus ar imill an ardchláir; ithreacha clochacha, sláintiúla atá iontu a eascraíonn as tuffeau Turónach agus as an gcré agus as an mbreochloch Sheanónach. Tá ithreacha ó fhoirmithe dráimh Eoicéineacha i roinnt dáileachtaí, nó foirmithe ina n-áirítear gnéithe de léibhinn ghláracha an Loir.

Is aeráid leathmhuirí atá le fáil ann, áit a dtagann tionchair mhuirí agus na mór-roinne le chéile. Tá ról ag an Loir i rialú na teochta, mar atá ag na gleannta a tharraingíonn an t-aer fuar amach ó leicinn na gcnoc. Bíonn 680 miliméadar báistí sa limistéar gach bliain.

Tuairisc ar na tosca daonna is ábhartha don nasc

De réir an traidisiúin ó bhéal, chuir Naomh Lézin (Easpag Angers an tráth sin) na fíniúnacha sa 6ú haois i ndeisceart Sarthe timpeall bhardas Marçon. Bhunaigh manaigh prióireacht Saint-Lézin sa bhardas sin, agus is prióireacht í sin ag a raibh naisc le mainistir Saint-Julien de Tours agus sholáthair na manaigh cainníocht áirithe fíona di. Chuir na manaigh fíniúnacha Pineau d’Aunis ar a dtailte in Chahaignes, ar cineál é is coitianta a thugtar Plant de Mayet, Gros Véronais, Mançais Noir nó Plant d’Aunis air. An tráth sin, ba í an Loir an rogha modh iompair cheana féin le haghaidh earraí bia éagsúla a bhí beartaithe le haghaidh tíortha i dTuaisceart na hEorpa, agus iompraíodh na hearraí sin ar an Loire chomh fada le Nantes.

Ón 16ú haois ar aghaidh, bhailigh La Pléiade, grúpa na bhfilí, le chéile timpeall Pierre de Ronsard, agus labhair siad faoin modh maireachtála caoin a bhí ann i ngleann Loir agus faoi na fíonta dá chuid; ba mhinic a rinneadh tagairt do na fíonta i saothair scríofa agus i gcuimhní cinn ón tráth sin.

In Pantagruel, scríobh Rabelais go raibh bardas La Chartre lán le ceannaithe fíona; Labhair Ronsard faoi na fíonta ón Loir; agus Anraí IV, a théadh ag seilg i bhForaois Bercé (Château-du-Loir), ní theastaíodh uaidh ach an fíon áitiúil ag a bhord.

Sna cuimhní cinn dá chuid, scríobh Comte de Rochecotte (1769-1797) gur táirgeadh fíonta ar leiceann cnoic ghleann Loir a bhfuil a aghaidh ó dheas, i mbardais Chahaignes agus Chartre-sur-le-Loir, agus cáil ar neart de na fíonta sin. Sa staidéar Etude des vignobles de France [Staidéar ar Fhíonghoirt na Fraince] dá chuid in 1876, scríobh Jules Guyot gur bhain aeráid Sarthe leis an gcuid sin den chrios measartha mar a saothraíonn na torthaí milse an oiread galántachta agus is féidir, go raibh na fíonchaora an-bhlasta agus na fíonta ar fheabhas. Is iad Sarthe agus Pineau (Pineau d’Aunis N) an dá chineál is mó i gcás fíon dearg, agus is é Pineau de la Loire (Chenin B) an cineál is mó i gcás fíon geal.

I lár ghéarchéim phylloxera, Pierre Viala, saineolaí ar fhíniúnacha agus galair fíniúna, seoladh ar mhisean fíonsaothraithe é agus rinne sé suirbhéireacht an-mhionsonraithe ar an talamh agus ar fhíonghoirt Sarthe. Mhol sé “úsáid a bhaint as seanchineálacha Sarthe a chruthaigh a luachmhaire a bhí siad agus lenar tugadh dea-chlú do do chuid fíonta”. Ag a chruinniú le Maor agus Méara Château du Loir tháinig sé ar an gconclúid a leanas: “Is seoid atá sna lámha agat agus níor cheart duit ligeann di dul i léig. Tá sí ar cheann de na seoda is deise sa choróin, ar saothrú fíniúna na Fraince an choróin chéanna, ar cheart duit urraim a thabhairt di trína loinnir a dhéanamh níos lonraí ná mar a bhí sí riamh roimhe sa chuid is faide ó thuaidh”.

An tráth sin, ba iad fíonta geala Pineau de la Loire (cineál Chenin B) go príomha a luadh, agus bhí an-mheas ar bhlianta fíona 1837, 1870 agus 1893 ach go háirithe. Ghlac na fíonta dearga an áit ba dhual dóibh ag tús an 20ú haois agus bhí cuimhne ar feadh i bhfad ar bhlianta fíona 1911, 1921, 1934 agus 1937. In 1948, aithníodh sonrúchán tionscnaimh cláraithe “Coteaux du Loir” le haghaidh na gcatagóirí éagsúla fíona; bhí an limistéar geografach mar an gcéanna leis an limistéar sin a sainíodh in 2010.

In 2009, cumhdaíodh achar ba mhó ná 80 heicteár leis an limistéar faoi fhíniúnacha, agus iad á saothrú ag thart ar 25 saothróirí agus thart ar 4 000 heictealítear á dtáirgeadh acu. Is iad fíonta dearga agus geala faoi seach thart ar 40 % den mhéid iomlán, agus is iad fíonta rosé 20 % de. Bíonn na fíonta geala tirim i gcoitinne agus sa chás sin ní mór an focal “sec” [tirim] a bheith le feiceáil ar an lipéadú. Is minic a bhíonn dea-bholaithe torthaíocha agus bláthacha acu agus iad óg agus is leis an tabhairt chun cineáil a léirítear a n-acmhainneacht. I gcás ina mbíonn siúcraí coiptheacha iontu, bíonn na fíonta níos casta i gcoitinne agus baineann acmhainneacht níos mó lena dtabhairt chun cineáil, próiseas atá in ann dul ar aghaidh ar feadh roinnt deacáidí. Ní annamh a fhaightear blasanna níos bríomhara de thorthaí coimhthíocha nó blasanna níos boige de thorthaí triomaithe, blasanna a thagann chun cinn le himeacht ama go minic.

Bíonn na fíonta rosé éadrom, friseáilte agus cumhracht fhíneálta acu. Bíonn dath éadrom orthu, agus beagán de bhándeirge an bhradáin iontu go minic. Baineann boladh breá mór leo, agus is minic a bhíonn boladh piobarach i dtreis iontu. Sa bhéal, is suntasach a saintréithe éadroma agus fíneálta.

Tá dath an rúibín ar na fíonta dearga mar aon le raon casta de dhea-bholaithe, agus na dea-bholaithe spíosracha i dtreis iontu de ghnáth, ar dea-bholaithe iad atá bainteach le torthaí dearga an-aibí. Bhí an Loir ar cheann de na príomhthosca i ndáileadh agus i gcáil fhíonta “Coteaux du Loir”. D’fhág an abhainn sin go raibh bádóirí in ann bia agus fíon a sheoladh ar bháirsí réthónacha agus ar a thugtaí “gabares” chomh fada le Nantes, agus an abhainn ag dul isteach sa Loire in Angers. Bhí an ról céanna ag an Loir agus a bhí ag an Loire, agus an dara abhainn sin thart ar 30 ciliméadar ó dheas, i dtéarmaí na fíonta a iompar agus i dtéarmaí na fíonghoirt a bheith á bplandú gar do na bealaí iompair agus in áiteanna lena mbaineann staid fhabhrach ó thaobh na topagrafaíochta de.

Na dáileachtaí a roghnaíonn na táirgeoirí go traidisiúnta, tá siad lonnaithe ar fhánaí leicinn na gcnoc agus ar imill an ardchláir agus tá ithreacha iontu ina bhfuil méid ard de ghairbhéil gharbh. Dá bhrí sin soláthraíonn na hithreacha sin draenáil den chéad scoth agus fágann siad go dtagann rath ar na fíniúnacha i dtéarmaí a soláthair uisce agus aibiú fiseolaíoch na bhfíniúnacha.

Ina theannta sin, mar gheall ar dhálaí aeráide ghleann Loir agus na fíniúnacha a fhástar ann, is iad sin cineálacha Pineau d’Aunis N agus Chenin B go príomha, ar fíniúnacha iad a aibíonn amach sa dara tréimhse déanach agus go luath sa tríú tréimhse faoi seach, ní mór do na saothróirí sainbhainistíocht a dhéanamh ar fhuinneamh agus ar acmhainneacht torthaí na bplandaí trí bhíthin traenáil fíniúna dhocht agus prúnáil mheasctha dhocht i gcás Chenin B. Is mar gheall ar “éifeacht na bliana fíona”, éifeacht atá an-suntasach sa limistéar geografach, a thosaigh saothróirí ar bhainistíocht a dhéanamh ar staideanna éagsúla aibithe na bhfíonchaor fadó fadó. Ag brath ar na himthosca agus ar na dálaí aeráide i mbliain fíona ar leith, beidh cion siúcra níos airde nó níos ísle ag na fíonchaora geala a bhuantar. Táirgtear cineálacha difriúla fíona i gcomhréir leis an saibhreas nádúrtha sin. Agus na dálaí aeráide le linn bhiaiste an fhómhair iontach fabhrach, táirgtear fíonta ag a bhfuil siúcraí coiptheacha ó na fíonchaora ag a bhfuil an cion siúcra is mó. Le leicinn na gcnoc, agus cailc tuffeau á dtreisiú agus neart siléar gearrtha isteach iontu, a úsáidtear chun fíon a dhéanamh agus a stóráil, feabhsaítear acmhainneacht na bhfíonta maidir lena dtabhairt chun cineáil; is le tréimhse oiriúnach maidir lena dtabhairt chun cineáil a léirítear an méid sin sa tsonraíocht táirge.

Sa chaibidil a bhí tiomnaithe do Sarthe den staidéar Etude des vignobles de France [Staidéar ar Fhíonghoirt na Fraince] dá chuid in 1876, scríobh Jules Guyot faoi ghleann Loir, á rá go raibh sé “chomh fabhrach do chineálacha maithe fíonchaor agus d’fhíonta maithe” agus déanann sé tagairt don cháil mhaith atá ar na fíonta san earnáil: “Luann Jullien na fíonta ó Jasnières, Château-du-Loir [...] mar fhíonta ar a bhfuil cáil mhaith sheanbhunaithe; Is féidir liom a rá go bhfuil na fíonta ó Jasnières agus ó Marçon, i gcantún Chartre, agus na fíonta ó Vouvray [-sur-Loir], Malicorne, Montabon agus Château-du-Loir ar a laghad, i bhfad níos fearr ná mar a thugtar le fios leis an dea-cháil atá orthu cheana féin”.

Ón 16ú haois ar aghaidh, Anraí IV, Rabelais agus Ronsard, agus a íogaireacht agus a phaisean ar leith ag gach duine díobh, mhol siad fíonta “Coteaux du Loir”. Bhí saothróirí in ann an paisean sin a chur ar aghaidh ó ghlún go glún trí bhainistíocht a dhéanamh ar na staideanna éagsúla d’aibiú na gcineálacha fíonchaor Pineau Aunis N agus Chenin B, rud lena bhfágtar go bhfeabhsaítear léiriú bunaidh na bhfíonta sa limistéar geografach sin.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Reachtaíocht náisiúnta

An cineál coinníll breise:

Forálacha breise a bhaineann le lipéadú

Tuairisc ar an gcoinníoll: a) Na téarmaí roghnacha uile, a bhféadfaidh na Ballstáit a n-úsáid, faoi rialacha an Aontais, a rialáil, ní mór iad a phriontáil ar na lipéid i litreacha nach mó, ar airde ná ar leithead, ná dhá oiread mhéid na litreacha lena gcruthaítear ainm an tsonrúcháin tionscnaimh chláraithe. b) Méid na litreacha d’ainm geografach “Val de Loire”, ní fhéadfaidh siad a bheith níos mó, ar airde ná ar leithead, ná dhá thrian de mhéid na litreacha lena gcruthaítear ainm an tsonrúcháin tionscnaimh chláraithe. c) An téarma “sec” [tirim], ní mór é a bheith le feiceáil ar lipéadú na bhfíonta geala ag a bhfuil cion siúcra choipthigh (glúcós + fruchtós) de 8 ngram nó níos lú in aghaidh an lítir. d) I gcás fíonta lena ngabhann an sonrúchán tionscnaimh faoi chosaint, féadfar ainm aonaid gheografaigh níos lú a shonrú ar a lipéad, ar choinníoll gurb amhlaidh an méid seo a leanas: - ainm áite is ea é atá liostaithe i gclárlann na talún; - bíonn sé le feiceáil ar an dearbhú buainte.

Creat dlíthiúil:

Reachtaíocht náisiúnta

An cineál coinníll breise:

Maolú maidir le táirgeadh sa limistéar geografach críochaithe

Tuairisc ar an gcoinníoll:

Sa limistéar atá díreach in aice láimhe, arna shainiú ag maolú maidir le táirgeadh, próiseáil agus tabhairt chun cineáil na bhfíonta, cuimsítear críoch na mbardas seo a leanas (bunaíodh an liosta ar bhonn Chód Geografach Oifigiúil 2021):

— Roinn Indre-et-Loire: Epeigné-sur-Dême;

— Roinn Loir-et-Cher: Montoire-sur-le-Loir;

— Roinn Sarthe: Vancé.

Nasc chuig an tsonraíocht táirge

http://info.agriculture.gouv.fr/gedei/site/bo-agri/document_administratif-d69c4f1e-c73e-4b04-8d00-6964f653d72a

(1) IO L 9, 11.1.2019, lch. 2.